**Italian veljet** (ital. *Fratelli d’Italia*, lyh. **FdI**) on italialainen kansalliskonservatiivinen puolue, jonka johtajana toimii Giorgia Meloni. Puolueen nimi voidaan kääntää myös "Italian veljet ja sisaret".

Historia
--------

Italian veljet perustettiin vuonna 2012. Moni sen perustajista oli osittain fasististaustaisen Alleanza Nazionale -puolueen (AN) entisiä johtajia. AN oli yhdistynyt Silvio Berlusconin keskustaoikeistolaiseen Vapauden kansa -puolueeseen vuonna 2009. Yksi Italian veljien perustajista oli puolueen nykyinen johtaja Giorgia Meloni. Nimi puolueelle otettiin Italian kansallislaulun avaussäkeestä. Vaikka *fratello* tarkoittaa veljeä, sen monikkomuoto (ital. *fratelli*) tarkoittaa myös "sisaruksia".

Puolue sai Italian parlamenttivaaleissa 2018 noin neljän prosentin ääniosuuden. Europarlamenttivaaleissa 2019 puolue sai 6,4 prosentin kannatuksen ja viisi paikkaa.

Vuoden 2022 parlamenttivaaleissa puolue sai noin 26 % äänistä ja nousi maan suurimmaksi puolueeksi. Vaalien jälkeen Italian veljet muodosti hallituksen Legan ja Forza Italian kanssa. Pääministeriksi tuli Meloni.

Ideologia ja ohjelma
--------------------

Liike puolustaa kansallista itsemääräämisoikeutta, sosiaalista solidaarisuutta ja oikeudenmukaista verotusta ja nojautuu kansalliseen perinteeseen ja liberaaliin arvomaailmaan. Puoluetta on luonnehdittu äärioikeistolaiseksi ja "jälkifasistiseksi", mutta puolue itse torjuu nämä väitteet.

Italian veljet puolustaa perinteistä ydinperhettä, kristinuskoa ja isänmaata. Se suhtautuu torjuvasti Italiaan laittomasti pyrkiviin siirtolaisiin sekä samaa sukupuolta olevien avioliittoon. Puolue pyrkii myös nostamaan Italian syntyvyyttä.

Puolue julkaisi ennen vuoden 2022 parlamenttivaaleja yhteisen vaaliohjelman muiden oikeistoliittouman puolueiden kanssa. Siinä korostetaan Naton jäsenenä tehtyjä sitoumuksia ja tukea Ukrainalle sodassa Venäjää vastaan sekä tuetaan kaikkia aloitteita konfliktin ratkaisemiseksi. Ohjelmassa sitoudutaan Euroopan integrointiprosessiin, vaaditaan Euroopan unioniin enemmän politiikkaa ja vähemmän byrokratiaa, vaaditaan unionin julkisen rahankäytön ja taloushallinnon uudelleentarkastelua sekä 200 miljardin euron EU-elvytyspaketin sopimuksen muuttamista. Ohjelmassa kehotetaan puolustamaan ja edistämään Euroopan juutalaiskristillisiä juuria.

Ohjelmassa esitetään perheiden, yritysten ja yrittäjien veronalennuksia. Vähimmäistulojärjestelmä halutaan lakkauttaa, ja vähimmäiseläkkeitä, sosiaalimaksuja ja vammaismaksuja tarkastella uudelleen. Ostovoimaa halutaan suojella ja energiatuotteiden veroja laskea. Ohjelmassa luvataan myös energiantarjonnan monipuolistamista, energiaomavaraisuussuunnitelmaa ja ydinvoiman harkitsemista. Oikeistoliittouma pitää yleistä turvallisuutta ensisijaisena. Ohjelmassa lupaudutaan taistelemaan pikkurikollisuutta, mafiaa, naisiin kohdistuvaa väkivaltaa, huumeiden kauppaa ja levitystä sekä antisemitismiä ja islamilaista fundamentalismia vastaan.

Ohjelmassa luvataan tiukempaa rajavalvontaa, siirtolaisia kuljettavien veneiden maihinnousun estämistä sekä EU:n hallinnoimia pakolaiskeskuksia EU:n ulkopuolelle. Lailliseen maahanmuuttoon luvataan enemmän järjestystä, kuten maahanmuuttajien kotoutusohjelmia. Liittouma haluaa muuttaa perustuslakia niin, että maan presidentti valittaisiin vaaleilla eikä parlamentissa. Liittouma haluaa Italiaan myös enemmän alueellista itsehallintoa ja oikeusjärjestelmän uudistusta oikeudenkäyntien keston kohtuullistamiseksi. Liittouma pyrkii rohkaisemaan italialaisia tekemään lapsia. Italian matalan syntyvyyden ratkaisuksi Italian veljet ajaa lapsilisien nostamista, lastentarvikkeiden veronalennuksia, ilmaista lastenhoitoa ja työnantajille kannustimia palkata nuoria äitejä.

Huomautukset
------------

1. ↑  Kääntyy myös "Italian veljet ja siskot".

Lähteet
-------

1. 1 2  Italy *Parties and Elections in Europe*.  2018. Viitattu 22.9.2019. (englanniksi)
2. ↑  fratelli Oxford-Paravia Italian Dictionary. Viitattu 13.9.2022.
3. ↑  Binnie, Isla: Leading lady of Italy's right campaigns for a baby boom *Reuters*.  31.1.2018. Viitattu 26.2.2018. (englanniksi)
4. ↑  Zingarelli, Nicola: *Lo Zingarelli. Vocabolario della lingua Italiana*, s. 919. Zanichelli, 2008.
5. 1 2 3 4 5  Elaine Allaby: Political cheat sheet: Understanding the Brothers of Italy *The Local*.  6.9.2022. Viitattu 13.9.2022.
6. ↑  Benjamin Dodman: ‘Mother, Italian, Christian’: Giorgia Meloni, Italy’s far-right leader on the cusp of power *France24*.  24.9.2022. Viitattu 25.9.2022.
7. ↑  Berggren, Ola – Kinnunen, Silja – Lounasvuori-Riikonen, Kristiina: *Italia-Suomi -suursanakirja*. Otava, 2003. ISBN 951-1-12499-4.
8. ↑  2019 European election results: Breakdown by national parties and political groups: 2019-2024: Italy - Constitutive session *Euroopan parlamentti*. Viitattu 13.9.2022.
9. ↑  Italian johtoon nousee äärioikeistolainen äiti, joka vastustaa maahanmuuttoa ja syrjii seksuaalivähemmistöjä, Yle uutiset 26.9.2022
10. ↑  Giorgia Meloni sai muodostettua hallituksen ja nousee Italian ensimmäiseksi naispääministeriksi *Yle uutiset*.  21.10.2022. Viitattu 3.11.2022.
11. ↑  Fratelli d'Italia *Treccani. Enciclopedia on line*. Viitattu 9.6.2023. (italiaksi)
12. 1 2 3 4 5 6 7 8  From EU to immigration: What Italy’s next government might do *Al-Jazeera*.  26.9.2022. Viitattu 26.9.2022.

Aiheesta muualla
----------------

* Virallinen sivusto (italiaksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
 Italialaiset puolueet |
| --- |
|  |
| Parlamenttipuolueet | Arvojen Italia · Forza Italia · Demokraattinen keskusta · Demokraattinen puolue · Italian sosialistinen puolue · Italian veljet · Keskustan liitto · Pohjoisen liitto · Scelta Civica · Sinistra Ecologia Libertà · Uusi keskusta-oikeisto · Viiden tähden liike |
|  |
| Muut puolueet | Kommunistisen uudelleenperustamisen puolue · Italialaisten kommunistien puolue · Oikeisto |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan konservatiivit ja reformistit (ECR) |
| --- |
|  |
| Parlamenttiryhmä: Euroopan konservatiivien ja reformistien ryhmä |
|  |
| Puolueet | 

|  |  |
| --- | --- |
| Jäsenpuolueet | 
* Albania PRSH
* Alankomaat FvD
* Armenia PA
* Azerbaidžan BAXCP
* Bulgaria IMRO
* Espanja Vox
* Färsaaret FF
* Georgia SKP
* Islanti S
* Italia DI, Fdl
* Kosovo PDK
* Kroatia HKS
* Kypros UBP
* Latvia NA
* Liettua LLRA–KŠS
* Luxemburg ADR
* Moldova Șor
* Montenegro PzP
* Pohjois-Makedonia VMRO-NP
* Puola PiS
* Romania AD
* Ruotsi SD
* Saksa LKR
* Serbia DJB
* Slovakia OKS, SaS, NOVA
* Suomi PS
* Tšekki ODS
* Valko-Venäjä BPF
* Yhdistynyt kuningaskunta Con. UUP

 |
|  |
| Alueelliset kumppanit | 
* Australia Lib
* Israel Likud
* Kanada Con
* Kenia Jubilee
* Kolumbia CD
* Malediivit PPM
* Marokko Istiqlāl
* Tansania Chadema
* Uusi-Seelanti Nats
* Yhdysvallat GOP

 |

 |
|  |
| Puolueen puheenjohtaja | 
* Derk Jan Eppink
* Jan Zahradil
* Giorgia Meloni

 |
|  |
| Europarlamentinryhmäpuheenjohtajat | Ryszard Antoni Legutko (PiS) • Raffaele Fitto (NcI) |
|  |
| Komissaarit | 
* Janusz Wojciechowski
* **katso Von der Leyenin komissio**

 |
|  |
| Hallituksien päämiehetEurooppa-neuvostossa | Puola Mateusz Morawiecki • Italia Giorgia Meloni |

 |